pythainlp/thaigov-v2-corpus-22032023 huggingface dataset:
วันอาทิตย์ที่ 4 ธันวาคม 2565
โฆษกรัฐบาลเผย นายกฯปลื้ม นักลงทุนซาอุดีอาระเบียเชื่อมั่นศักยภาพไทย เตรียมร่วมลงทุนในไทยปี 2566 สูงถึง 3 แสนล้านบาท ขับเคลื่อนเศรษฐกิจไทยโตต่อเนื่อง
โฆษกรัฐบาลเผย นายกฯปลื้ม นักลงทุนซาอุดีอาระเบียเชื่อมั่นศักยภาพไทย เตรียมร่วมลงทุนในไทยปี 2566 สูงถึง 3 แสนล้านบาท ขับเคลื่อนเศรษฐกิจไทยโตต่อเนื่อง
วันนี้ (4 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า รัฐบาลและภาคเอกชนซาอุดีอาระเบียเตรียมจะลงทุนในไทย โดยในปี 2566 ปีเดียว จะลงทุนในไทยสูงถึง 300,000 ล้านบาท
โฆษกประจำสำนักนายกรัฐมนตรีเปิดเผยว่า สาขาอุตสาหกรรมที่อยู่ในความประสงค์จะลงทุนของซาอุดีอาระเบีย อาทิ อุตสาหกรรมเป้าหมายส่วนใหญ่ของซาอุดีอาระเบียซึ่งอยู่ในพื้นที่เขตพัฒนาพิเศษภาคตะวันออก (EEC) อุตสาหกรรมท่องเที่ยว อุตสาหกรรมเมดิคัลแคร์ อุตสาหกรรมน้ำมัน และอุตสาหกรรมปิโตรเคมี อุตสาหกรรมการก่อสร้างและวัสดุก่อสร้างโดยถือเป็นผลพวงความสำเร็จจากการปรับความสัมพันธ์ทางการทูต และการเสด็จพระราชดำเนินเยือนประเทศไทยอย่างเป็นทางการ ในฐานะแขกของรัฐบาลของมกุฎราชกุมาร และนายกรัฐมนตรีแห่งราชอาณาจักรซาอุดีอาระเบีย และจากการที่คณะบุคคลระดับสูงต่างๆ จากซาอุดีอาระเบีย ได้เข้าเยี่ยมชมพื้นที่ EEC ส่งผลให้ทางซาอุฯ สนใจลงทุนเพิ่มเติมในอุตสาหกรรมที่ EEC นำเสนอ ได้แก่ อุตสาหกรรมดิจิทัลนวัตกรรมขั้นสูง อุตสาหกรรมท่องเที่ยวเชิงสุขภาพ อุตสาหกรรมการแพทย์แม่นยำ อุตสาหกรรมอาหารและแปรรูป อุตสาหกรรมพลังงานสะอาด และอุตสาหกรรมยานยนต์ไฟฟ้า EV ที่จะขับเคลื่อนบริบทเศรษฐกิจสีเขียว หรือ BCG เป็นต้น
โฆษกประจำสำนักนายกรัฐมนตรี กล่าวเพิ่มเติมว่า จากการส่งเสริมศักยภาพการแข่งขัน และดึงดูดการลงทุนในอุตสาหกรรมรถยนต์ EV ให้ใช้ไทยเป็นฐานการผลิต ซึ่งมาจนถึงขณะนี้ ทางประธานที่ปรึกษาพิเศษ สำนักงานคณะกรรมการนโยบาย EEC ได้กล่าวแสดงความมั่นใจว่า ไทยจะเป็นศูนย์กลางการผลิตรถยนต์ไฟฟ้าในภูมิภาคอาเซียนอย่างแน่นอน โดยที่ค่ายรถยนต์ต่าง ๆ ได้เลือกไทยเป็นฐานการผลิตรถยนต์ไฟฟ้าแล้ว ทำให้ไทยเป็นประเทศที่มีศักยภาพในการผลิตชิ้นส่วนยานยนต์ และมีบุคลากรด้านยานยนต์ที่พร้อมที่สุด ทำให้ประเทศไทยสามารถปรับตัวมาเป็นฐานการผลิตรถยนต์ไฟฟ้าได้เร็วที่สุด
“นายกรัฐมนตรีชื่นชมการทำงานร่วมกันของทุกภาคส่วนที่เกี่ยวข้อง ที่ร่วมกันทำงานให้ภาคการผลิตของประเทศไทยโดดเด่นเป็นที่สนใจของต่างประเทศ ซึ่งสิ่งเหล่านี้เป็นผลจาก ความสัมพันธ์ไทย-ซาอุดีอาระเบียที่แน่นแฟ้นขึ้นในช่วงรัฐบาลนี้ ซึ่งเชื่อว่ายังมีโอกาสของการเติบโตอีกมาก ยังเป็นผลจากการดำเนินนโยบายของรัฐบาลที่ได้สร้างความเจริญด้านโครงสร้างพื้นฐานขนาดใหญ่ไว้ ยิ่งส่งเสริมและดึงดูดให้ต่างประเทศเข้ามาลงทุนในประเทศไทยยิ่งขึ้น และตอนนี้ถึงเวลาที่ไทยจะได้เริ่มเห็นผลลัพธ์ที่เป็นรูปธรรมจากการดำเนินนโยบายของรัฐบาลในช่วงที่ผ่านมา เพิ่มขีดความสามารถด้านการแข่งขันของประเทศ และขับเคลื่อนเศรษฐกิจไทยให้เติบโตต่อเนื่องในอนาคตอย่างมั่นคงและยั่งยืน” นายอนุชาฯ กล่าว
วันอาทิตย์ที่ 4 ธันวาคม 2565
ก.แรงงาน จัดกิจกรรมจิตอาสา ออกหน่วยฝึกอาชีพให้ประชาชน  น้อมสำนึกในพระมหากรุณาธิคุณ เนื่องในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2565
ก.แรงงาน จัดกิจกรรมจิตอาสา ออกหน่วยฝึกอาชีพให้ประชาชน  น้อมสำนึกในพระมหากรุณาธิคุณ เนื่องในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2565
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 ในปีนี้ กระทรวงแรงงานโดยศูนย์อำนวยการจิตอาสากระทรวงแรงงานได้สนับสนุนกิจกรรมจิตอาสาพระราชทาน “วันพ่อแห่งชาติ” ระหว่างวันที่ 3 – 5 ธันวาคม 2565 ณ พื้นที่กรุงเทพมหานครจำนวน 4 แห่ง เพื่อน้อมสำนึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันชาติ และวันพ่อแห่งชาติ 5 ธันวาคม 2565
นายสุชาติกล่าวต่อว่า สำหรับกิจกรรมในครั้งนี้ ผมได้มอบหมายให้หน่วยงานในสังกัดกระทรวงแรงงานร่วมสนับสนุนกิจกรรมตลอดทั้ง 3 วันในพื้นที่กรุงเทพมหานคร ทั้ง 4 แห่ง ดังนี้ จุดแรกบริเวณที่พักข้าราชบริพารในพระองค์ 904 เกียกกาย เขตดุสิต สำนักงานพัฒนาฝีมือแรงงาน นนทบุรี จัดกิจกรรมสาธิตการฝึกอาชีพ จำนวน 6 สาขา ได้แก่ การร้อยหินมงคล การเพ้นท์กระเป๋างาน DIY งานไม้ ที่วางโทรศัพท์มือถือ การทำเดคูพาจ กระเป๋ากระจูด งาน DIY กล่องใส่กระดาษทิชชูและการร้อยหินเป็นเครื่องประดับ และสำนักงานสวัสดิการและคุ้มครองแรงงานกรุงเทพมหานครพื้นที่ 8 แจกสิ่งของเครื่องบริโภค จุดที่ 2 บริเวณชุมชนท่าเตียน พื้นที่วิทยาลัยเทคโนโลยีตั้งตรงจิตรพณิชยการ เขตพระนคร สำนักงานจัดหางานเขตพื้นที่ 5 จัดกิจกรรมสาธิตอาชีพอิสระ จำนวน 6 สาขา ได้แก่ สายคล้องแมสจากหนัง ปลาตะเพียนสานจากหนัง การแต่งรองเท้าฟองน้ำแฟชั่น ที่เก็บพวงกุญแจผ้า การแต่งกระเป๋าผ้าสไตล์โบฮีเมียน และเทียนซอยแว้คอโรมาจุดที่ 3 บริเวณวิทยาลัยเทคนิคดอนเมือง เขตดอนเมือง สถาบันพัฒนาฝีมือแรงงาน 14 ปทุมธานี จัดกิจกรรมสาธิตการฝึกอาชีพ จำนวน 2 หลักสูตร ได้แก่ การแปรรูปสมุนไพรเครื่องดื่ม และการผสมค็อกเทล และจุดที่ 4 บริเวณวัดปทุมวนาราม ราชวรวิหาร เขตปทุมวัน กรุงเทพมหานคร สำนักงานจัดหางานเขตพื้นที่ 1 จัดกิจกรรมสาธิตอาชีพอิสระ จำนวน 6 สาขา ได้แก่ ตะกร้าสาน โมบายคริสตัล ยาดมสมุนไพร สบู่รังไหม ดอกแก้วทำด้วยดิน และการจัดดอกไม้ในกระถาง
ทั้งนี้ กระทรวงแรงงาน จึงขอเชิญชวนประชาชน เข้าร่วมงานและรับบริการฝึกอาชีพฟรี ได้ตั้งแต่บัดนี้ไปจนถึงวันที่ 5 ธันวาคม 2565 ตั้งแต่เวลา 08.30 – 16.30 น. ณ พื้นที่กรุงเทพมหานคร ทั้ง 4 แห่ง ได้แก่ ที่พักข้าราชบริพารในพระองค์ 904 เกียกกาย เขตดุสิต ชุมชนท่าเตียน พื้นที่วิทยาลัยเทคโนโลยีตั้งตรงจิตรพณิชยการ เขตพระนคร วิทยาลัยเทคนิคดอนเมือง เขตดอนเมือง และวัดปทุมวนาราม ราชวรวิหาร เขตปทุมวัน กรุงเทพมหานคร
++++++++++++++++++
กองเผยแพร่และประชาสัมพันธ์
4 ธันวาคม 2565
วันอาทิตย์ที่ 4 ธันวาคม 2565
แจ้งผู้ใช้ระบบแอนดรอยด์ ขอทำ E-vaccine passport ผ่าน “ไลน์หมอพร้อม” อยู่ระหว่างอัพเดท “แอปหมอพร้อม”
แจ้งผู้ใช้ระบบแอนดรอยด์ ขอทำ E-vaccine passport ผ่าน “ไลน์หมอพร้อม” อยู่ระหว่างอัพเดท “แอปหมอพร้อม”
วันนี้(4ธ.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าสำหรับประชาชนคนไทยที่จะเดินทางออกนอกประเทศต้องศึกษาข้อกำหนดการเดินทางเข้าของแต่ละประเทศให้ดีซึ่งหลายประเทศมีการขอข้อมูลการได้รับวัคซีนป้องกันโรคโควิด19หรือที่เรียกว่าวัคซีนพาสปอร์ต((Vaccine Passport)ซึ่งประชาชนสามารถทำผ่านระบบออนไลน์ได้ด้วยแอปพลิเคชั่น“หมอพร้อม” (E-vaccine passport)
แต่ขณะนี้กรมควบคุมโรคแจ้งว่าแอปหมอพร้อมมีการอัพเดทversionใหม่ทำให้ผู้ที่ใช้โทรศัพท์มือถือระบบแอนดรอยด์(Android)ไม่สามารถขอE-vaccine passportได้จึงขอแนะนำให้ใช้ผ่าน“ไลน์หมอพร้อม”โดยมีขั้นตอนดังนี้
1.เข้าLineหมอพร้อม
2.เลือกบัญชีผู้ใช้และบริการอื่นๆ
3.เลือกInternational Certificate
4.กรอกข้อมูลการขอE-vaccine passportได้ตามปกติ
หากมีข้อสงสัยสอบถามเพิ่มเติมได้ที่หมายเลขโทร.0961909290 0961909462 025903232
025903234 025903235
———
วันอาทิตย์ที่ 4 ธันวาคม 2565
สาธารณสุขตรวจเข้มเตือนแพลตฟอร์มค้าออนไลน์ห้ามเปิดให้ขายช่อดอกกัญชา ด้านกรมการแพทย์เผยผลศึกษาใช้สารสกัดกัญชาในผู้ป่วยระบบประสาทเห็นผลช่วยคุณภาพชีวิตดีขึ้น
รองโฆษกรัฐบาลเผย สาธารณสุขตรวจเข้มเตือนแพลตฟอร์มค้าออนไลน์ห้ามเปิดให้ขายช่อดอกกัญชา ด้านกรมการแพทย์เผยผลศึกษาใช้สารสกัดกัญชาในผู้ป่วยระบบประสาทเห็นผลช่วยคุณภาพชีวิตดีขึ้น
วันนี้(4ธ.ค.65)น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่านายอนุทินชาญวีรกูลรองนายกรัฐมนตรีและรมว.สาธารณสุขได้กำชับหน่วยงานของกระทรวงสาธารณสุขให้ดูแลการใช้ประโยชน์จาการกัญชาให้เป็นไปตามกฎหมายโดยเฉพาะประกาศกระทรวงสาธารณสุขเรื่องสมุนไพรควบคุม(กัญชา)พ.ศ. 2565ฉบับลงวันที่11พ.ย. 65และมีผลบังคับเมื่อวันที่24พ.ย. 65ที่เน้นควบคุมช่อดอกกัญชา
เพื่อให้เป็นไปตามข้อกำชับดังกล่าวกรมการแพทย์แผนไทยและการแพทย์ทางเลือกได้มีการติดตามการขายช่อดอกกัญชาผ่านแพลตฟอร์มออนไลน์อย่างใกล้ชิดเนื่องจากตามประกาศฯนอกจากจะห้ามการขายช่อดอกกัญชาแก่เด็กอายุต่ำกว่า20ปีนักเรียนนักศึกษาสตรีมีครรภ์หรือสตรีที่อยู่ระหว่างให้นมบุตรตลอดจนห้ามขายผ่านตู้อัตโนมัติแล้วยังห้ามขายผ่านช่องทางอิเล็กทรอนิกส์ทุกประเภทด้วย
“กรมการแพทย์แผนไทยฯได้มอนิเตอร์ช่องทางอิเล็กทรอนิกส์และพบว่าหลังมีประกาศกระทรวงฯฉบับใหม่ห้ามแต่ยังมีการขายช่อดอกกัญชาในแพลตฟอร์มค้าออนไลน์อยู่ตอนนี้กรมฯได้มีการทำหนังสื่อแจ้งไปยังแพลตฟอร์มบางแห่งแล้วและทยอยตรวจสอบแพลตฟอร์มอื่นๆหากพบจะดำเนินการลักษณะเดียวกันซึ่งหากเตือนแล้วไม่มีการปิดกั้นผู้ค้าก็ต้องถือว่าแพลตฟอร์มเป็นผู้ฝ่าฝืนประกาศกระทรวงสาธารณสุขและผิดตามกฎหมายด้วย”น.ส.ไตรศุลีกล่าว
น.ส.ไตรศุลีกล่าวว่านายอนุทินได้เน้นย้ำกับหน่วยงานที่เกี่ยวข้องว่าในช่วงเวลาที่ร่างพ.ร.บ.กัญชากัญชงพ.ศ....ยังอยู่ในกระบวนการพิจารณาของสภาผู้แทนฯให้ทุกหน่วยงานดูแลให้อยู่ภายใต้กฎหมายที่มีอยู่ให้ดีที่สุดเพื่อให้ประชาชนได้รับประโยชน์สูงสุดจากกัญชาซึ่งงานวิจัยทางการแพทย์หลายงานได้ยืนยันว่าสามารถดูแลสุขภาพและให้การบำบัดผู้ป่วยหลายโรคให้มีคุณภาพชีวิตที่ดีขึ้น
ล่าสุดกรมการแพทย์ได้ร่วมกับสมาคมกุมารประสาทวิทยา(ประเทศไทย)ติดตามผลการการรักษาผู้ป่วยโรคลมชักรักษายากในเด็กด้วยสารสกัดกัญชาCBDทั่วประเทศซึ่งเป็นการติดตามศึกษาต่อเนื่องจากที่ได้ร่วมกับโดยสถาบันประสาทวิทยาและสถาบันสุขภาพเด็กแห่งชาติมหาราชินีศึกษาการใช้สารสกัดกัญชาในเด็กกลุ่มตัวอย่างที่พบว่าผู้ป่วยมีอาการชักรุนแรงลดลง50%และสารสกัดกัญชานี้ก็ได้รับการบรรจุในบัญชียาหลักแห่งชาติด้านสมุนไพรบัญชี3ตั้งแต่วันที่14พ.ค. 64โดยหากการติดตามผลการรักษาทั่วประเทศได้ข้อมูลความปลอดภัยและประสิทธิผลที่เชื่อถือได้แล้วจะนำไปสู่การเสนอเข้าสู่บัญชียาหลักแห่งชาติด้านสมุนไพรบัญชี1ในปี2567ต่อไป
นอกจากนี้กรมการแพทย์ยังอยู่ระหว่างการศึกษาการใช้สารสกัดกัญชากับผู้ป่วยโรคระบบประสาทอื่นๆเช่นผู้ป่วยที่มีอาการเกร็งและอาการปวดที่เกิดจากโรคปลอกประสาทส่วนกลางอักเสบรวมถึงผู้ป่วยโรคพาร์กินสันซึ่งมีข้อมูลบ่งชี้ในเบื้องต้นว่าหลังการใช้สารสกัดกัญชาแล้วผู้ป่วยมีคุณภาพชีวิตที่ดีขึ้นเช่นลดพฤติกรรมผิดปกติขณะนอนส่วนผู้ป่วยพาร์กินสันที่มีอาการทางจิตก็พบว่าสามารถอาการทางจิตลดลงซึ่งจะได้มีการขยายผลการศึกษาในวงกว้างต่อไป
————
วันอาทิตย์ที่ 4 ธันวาคม 2565
“รมว.สุชาติ” ห่วงลูกจ้างก่อสร้างพลัดตกสถานีรถไฟฟ้าเสียชีวิต สั่งหน่วยงานในสังกัดเร่งตามสิทธิพึงได้รับทันที
รัฐมนตรีว่าการกระทรวงแรงงาน ห่วงเหตุลูกจ้างคนงานก่อสร้างพลัดตกจากสถานีรถไฟฟ้าเสียชีวิต สั่งกรมสวัสดิการและคุ้มครองแรงงาน (กสร.) ร่วมกับหน่วยงานในสังกัดกระทรวงแรงงาน เข้าตรวจสอบหาสาเหตุและเร่งดำเนินการสิทธิประโยชน์ที่พึงได้รับตามกฎหมายทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงเหตุลูกจ้างคนงานก่อสร้างพลัดตกจากสถานีรถไฟฟ้าเสียชีวิต ว่า ทันทีที่ทราบข่าว พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน มีความห่วงใยต่อเหตุการณ์ที่เกิดขึ้น ผมจึงได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจความปลอดภัย สำนักงานสวัสดิการและคุ้มครองแรงงานจังหวัดสมุทรปราการ ลงพื้นที่ตรวจสอบสาเหตุของอุบัติเหตุครั้งนี้ทันที เบื้องต้นได้รับรายงานว่า ในวันนี้ 4 ธันวาคม 2565 เวลา 01.30 น. ขณะที่นายบรรพต อาษาพนม อายุ 33 ปี ชาวจังหวัดสกลนคร ลูกจ้าง ทำการเชื่อมเหล็กเพื่อติดตั้งแผ่นกันสาดสถานีรถไฟฟ้าสายสีเหลือง บริเวณสถานีศรีด่านฝั่งขาออก ถนนศรีนครินทร์ ตำบลสำโรงเหนือ อำเภอเมืองสมุทรปราการ จังหวัดสมุทรปราการ ได้พลัดตกลงมาจากกระเช้าความสูง 9 เมตร ทำให้นายบรรพตฯ ได้รับบาดเจ็บสาหัส ทางหัวหน้างานจึงได้เเจ้งกู้ภัยเข้ามาให้การช่วยเหลือ กู้ภัยได้ทำการปฐมพยาบาลเเต่นายบรรพต ได้รับบาดเจ็บสาหัส ทำให้เสียชีวิตในเวลาต่อมา ทั้งนี้ ผมขอแสดงความเสียใจกับครอบครัวผู้เสียชีวิต และได้สั่งการให้กรมสวัสดิการและคุ้มครองแรงงาน (กสร.) เข้าไปตรวจสอบสาเหตุของอุบัติเหตุในครั้งนี้ร่วมกับหน่วยงานในสังกัดกระทรวงแรงงานเร่งให้ความช่วยเหลือตามสิทธิประโยชน์ต่าง ๆ ที่ครอบครัวผู้เสียชีวิตพึงได้รับตามกฎหมายต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ขณะนี้อยู่ระหว่างพนักงานตรวจความปลอดภัย สำนักงานสวัสดิการและคุ้มครองแรงงานจังหวัดสมุทรปราการ และศูนย์ความปลอดภัยในการทำงานเขต 10 (สมุทรปราการ) ตรวจสอบข้อเท็จจริงว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 และกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงาน ในสถานที่ที่มีอันตรายจากการตกจากที่สูงและที่ลาดชันจากวัสดุกระเด็น ตกหล่น และพังทลาย และจากการตกลงไปในภาชนะเก็บหรือรองรับวัสดุ พ.ศ.2564 หรือไม่ หากนายจ้างไม่ปฏิบัติตามกฎหมายดังกล่าวจะดำเนินการตามกฎหมายต่อไป ทั้งนี้หากนายจ้าง/เจ้าของสถานประกอบกิจการใด มีข้อสงสัยเกี่ยวกับการปฏิบัติตามกฎหมายความปลอดภัยในการทำงาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546
วันอาทิตย์ที่ 4 ธันวาคม 2565
ดีอีเอส พบข่าวปลอมภาครัฐมากสุด ขณะที่ข่าวปลอมมะเร็งระยะสุดท้ายหายได้ เพียงใช้ใบมะละกอต้มดื่ม มาอันดับหนึ่ง ด้านข่าวปลอมโควิด-19 ยังเกาะกระแส
ดีอีเอส พบข่าวปลอมภาครัฐมากสุด ขณะที่ข่าวปลอมมะเร็งระยะสุดท้ายหายได้ เพียงใช้ใบมะละกอต้มดื่ม มาอันดับหนึ่ง ด้านข่าวปลอมโควิด-19 ยังเกาะกระแส
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบข่าวปลอมนโยบายรัฐบาลมากที่สุดขณะที่ข่าวปลอมเรื่องสุขภาพอันดับ2 ด้านข่าวปลอมโควิด-19มี10เรื่องสอดรับกระแสการกลับมาของโควิด-19ที่สามารถติดต่อได้ง่ายมากขึ้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่25พฤศจิกายน-1ธันวาคม2565โดยศูนย์ต่อต้านข่าวปลอมพบข้อความที่เข้ามาจำนวน5,180,831ข้อความโดยมีข้อความที่ต้องดำเนินการตรวจสอบ(Verify)ทั้งสิ้น185ข้อความแบ่งเป็นข้อความที่มาจากSocial listeningจำนวน146ข้อความและข้อความที่มาจากLine Officialจำนวน35ข้อความรวมเรื่องที่ต้องดำเนินการตรวจสอบ76เรื่องในจำนวนนี้เป็นเรื่องโควิด-19จำนวน10เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจำนวน41เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายจำนวน25เรื่อง
กลุ่มที่3 ข่าวปลอมเศรษฐกิจจำนวน5เรื่อง
กลุ่มที่4ข่าวปลอมเรื่องภัยพิบัติจำนวน5เรื่อง
สำหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จำนวน10เรื่องนางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจสูงสุด10อันดับระหว่างวันที่25พฤศจิกายน- 1ธันวาคมดังนี้
อันดับที่1เรื่องมะเร็งระยะสุดท้ายหายได้เพียงใช้ใบมะละกอต้มดื่ม
อันดับที่2เรื่องไทยเตรียมรับมือซุปเปอร์ไต้ฝุ่นตั้งแต่วันที่2 - 5ธ.ค. 65
อันดับ3เรื่อง เพจและแอปพลิเคชันไลน์Aomsin Gsbชวนกู้เงินออนไลน์
อันดับที่4เรื่องซาอุฯนำคนมุสลิมเข้าไทย1ล้านคนในปี2565
อันดับที่5เรื่องหญ้าลิ้นงูช่วยยับยั้งการเจริญเติบโตของเซลล์มะเร็งได้
อันดับที่6เรื่องเบอร์อันตรายห้ามรับสายหากรับสายเงินหายหมดทั้งบัญชี
อันดับที่7เรื่องผู้ส่งเบี้ยประกันสังคมทุกรายสามารถกู้เงินชราภาพของประกันสังคมได้
อันดับที่8เรื่องรัฐบาลเตรียมประกาศงดเทศกาลปีใหม่เนื่องจากการแพร่ระบาดของโควิดเดลตาครอลXBC
อันดับที่9เรื่องเกาหลีเปิดรับสมัครแรงงานเก็บองุ่นโดยกรมจัดหางานกระทรวงแรงงาน
อันดับที่10เรื่องถอดโคเคนมอร์ฟีนฝิ่นออกจากยาเสพติดให้โทษประชาชนครอบครองได้ถูกกฎหมาย
“ปัจจุบันข่าวปลอมมีการแพร่ระบาดในทุกช่องทางทั้งจากโชเชียลมีเดียโทรศัพท์และเอสเอ็มเอสดีอีเอสขอให้ประชาชนอย่าหลงเชื่อข่าวปลอมหากท่านได้รับการแจ้งข้อมูลที่ผิดปรกติผ่านโชเชียลมีเดียเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นทั้งนี้ดีอีเอสให้ความสําคัญกับการแก้ไขปัญหาการเผยแพร่ข่าวปลอมอย่างต่อเนื่องท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87 ”นางสาวนพวรรณกล่าว
_________________
วันอาทิตย์ที่ 4 ธันวาคม 2565
ผู้เลี้ยง “นกกรงหัวจุก” และสัตว์ป่าคุ้มครอง รู้ยัง? กรมอุทยานลดขั้นตอนแจ้งครอบครองสัตว์ป่า
รองโฆษกรัฐาลเผยผู้เลี้ยง “นกกรงหัวจุก” และสัตว์ป่าคุ้มครอง รู้ยัง? กรมอุทยานลดขั้นตอนแจ้งครอบครองสัตว์ป่า
วันนี้(5ธ.ค. 65)นางสาวรัชดาธนาดิเรกรองโฆษกประจำสำนักนายกรัฐมนตรีในฐานะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้เปิดเผยว่าตามที่ได้มีข้อเสนอจากภาคประชาชนในพื้นที่อยากให้กรมอุทยานแห่งชาติสัตว์ป่าและพันธุ์พืชกระทรวงทรัพยากรธรรมชาติและสิ่งแวดล้อมพิจารณาการผ่อนคลายการครอบครองสัตว์ป่าคุ้มครอง“นกกรงหัวจุก”ซึ่งเป็นอัตลักษณ์ของท้องถิ่นอีกทั้งมีการจัดการแข่งขันเสียงร้องในหลายภูมิภาครวมถึงมีการเพาะเลี้ยงในกรงจำนวนมากจนถือได้ว่าเป็นสัตว์เศรษฐกิจชนิดหนึ่ง
ทั้งนี้จากการรับฟังความเห็นของภาคส่วนที่เกี่ยวข้องทางกรมอุทยานฯเห็นว่ายังมีความจำเป็นที่ต้องคง“นกกรงหัวจุก”ให้อยู่ในบัญชีรายชื่อสัตว์ป่าคุ้มครองต่อไปอย่างไรก็ตามนายวราวุธศิลปอาชารัฐมนตรีว่าการกระทรวงทรัพยากรธรรมชาติฯได้สั่งการให้กรมอุทยานฯยกระดับการให้บริการแก่ประชาชนในเรื่องการขออนุญาตค้าและครอบครองสัตว์ป่าและซากสัตว์ป่าคุ้มครองทุกชนิดให้มีความสะดวกและรวดเร็วยิ่งขึ้นซึ่งเดิมผู้แจ้งครอบครองจะต้องดำเนินการยื่นเอกสารหลักฐานต่างๆด้วยตนเองจากนั้นเจ้าหน้าที่จะลงพื้นที่เพื่อตรวจสอบทำให้การออกใบอนุญาตล่าช้า
ขณะนี้กรมอุทยานฯได้ปรับลดขั้นตอนการดำเนินการดังกล่าวรวมทั้งลดการใช้เอกสารหลักฐานในการยื่นให้เหลือตามความจำเป็นเท่านั้นทั้งหมดนี้เพื่อยกระดับคุณภาพการบริการประชาชนโดยการยื่นขออนุญาตให้ส่งเอกสารได้ทางไปรษณีย์หรือขนส่งเอกชนหรือยื่นด้วยตนเองได้ที่สำนักอนุรักษ์สัตว์ป่ากรมอุทยานแห่งชาติฯต่างจังหวัดยื่นได้ที่สำนักบริหารพื้นที่อนุรักษ์ที่1-16หรือสาขาทุกสาขานอกจากนี้กรมฯกำลังดำเนินการเพิ่มช่องทางเพื่อให้ประชาชนยื่นคำขอผ่านระบบออนไลน์ได้อีกด้วย
สำหรับผู้ที่ซื้อสัตว์ป่าที่ได้จากการเพาะพันธุ์และนำไปครอบครองให้ยื่นขออนุญาตครอบครองสัตว์ป่าฯโดยใช้เอกสารประกอบด้วยสำเนาบัตรประชาชนสำเนาทะเบียนบ้านคำขอรับใบอนุญาตหลักฐานการได้มาซึ่งสัตว์ป่าคุ้มครองหนังสือยินยอมให้ใช้สถานที่ภาพถ่ายสถานที่ครอบครองสัตว์ป่าและภาพถ่ายชนิดของสัตว์ป่าที่มีเครื่องหมายประจำตัวสัตว์ป่ากรณีหากมีเหตุอันควรสงสัยเช่นชนิดจำนวนเครื่องหมายเจ้าหน้าที่อาจลงพื้นที่ตรวจสอบหรือตรวจสอบข้อมูลผ่านระบบออนไลน์ต่อไปประชาชนสามารถสอบถามข้อมูลเพิ่มเติมได้ที่หมายเลข0 2579 4621หรือ0 2579 6666ต่อ1632
“จึงขอแจ้งให้ประชาชนที่ครอบครองนกกรงหัวจุกหรือสัตว์ป่าคุ้มครองชนิดอื่นๆดำเนินการขออนุญาตให้ถูกต้องเพื่อจะได้ไม่ต้องเสี่ยงต่อการถูกดำเนินคดีทางกรมอุทยานฯได้ปรับลดขั้นตอนและลดการใช้เอกสารให้เหลือเท่าที่จำเป็นเท่านั้นเพื่อเป็นการอำนวยความสะดวกและรวดเร็วแก่ประชาชนและระยะต่อไปจะเพิ่มการให้บริการในระบบออนไลน์ด้วย”นางสาวรัชดากล่าว
————-
วันอาทิตย์ที่ 4 ธันวาคม 2565
“ธนกร”เตรียมลงพื้นที่ช่วยแก้ปัญหาให้ประชาชน ลั่น”นายกฯ”ลุยงานหนักทุกวัน มุ่งยกระดับชีวิตคนไทยหลายล้านคนอย่างยั่งยืน ชี้นโยบายรัฐเริ่มผลิดอกออกผล-นานาชาติชื่นชม
“ธนกร”เตรียมลงพื้นที่ช่วยแก้ปัญหาให้ประชาชน ลั่น”นายกฯ”ลุยงานหนักทุกวัน มุ่งยกระดับชีวิตคนไทยหลายล้านคนอย่างยั่งยืน ชี้นโยบายรัฐเริ่มผลิดอกออกผล-นานาชาติชื่นชม
วันนี้(4ธ.ค.65)นายธนกรวังบุญคงชนะรัฐมนตรีประจำสำนักนายกรัฐมนตรีกล่าวว่าที่ผ่านมาตนได้ทำงานใกล้ชิดกับพล.อ.ประยุทธ์จันทร์โอชานายกฯและรมว.กลาโหมมาโดยตลอดก็เห็นชัดเจนว่าท่านนายกฯทำงานหนักทุกวันคิดหานโยบายเพื่อแก้ปัญหาความเดือดร้อนให้กับประชาชนแทบจะตลอดเวลาที่ท่านมีเวลาว่างแม้บางฝ่ายจะพยายามเล่นการเมืองแบบดิสเครดิตแต่ท่านนายกฯก็ไม่ใส่ใจเพราะเอาเวลาไปคิดนโยบายเพื่อช่วยเหลือประชาชนดีกว่า ยิ่งวันนี้ผลงานของท่านนายกฯที่หว่านไว้ระยะยาวเริ่มผลิดอกออกผลทั้งการเยียวยาประชาชนความสำเร็จแก้ปัญหาโควิด-19บัตรสวัสดิการแห่งรัฐโครงการคนละครึ่งหรือโครงการเราเที่ยวด้วยกันโครงสร้างพื้นฐานเต็มรูปแบบเป็นต้นสำหรับในส่วนของตนนั้นก็จะลงพื้นที่เพื่อรับทราบปัญหาความเดือดร้อนจากปากประชาชนให้มากขึ้นนำไปสู่การแก้ปัญหาอย่างยั่งยืนซึ่งในการเลือกตั้งสมัยหน้าหากท่านนายกฯตัดสินใจไปต่อเชื่อว่าประชาชนจะสนับสนุนให้ท่านกลับมาเป็นนายกฯอีกสมัยอย่างแน่นอน
“วันนี้ประเทศไทยพัฒนาไปมากผ่านการขับเคลื่อนใน3แกนหลักคือ1โครงสร้างพื้นฐานที่ใหญ่ที่สุดและบูรณาการมากที่สุดในประวัติศาสตร์ประเทศไทย2ภาคอุตสาหกรรมทั้งหมดอุตสาหกรรมยานยนต์และอุตสาหกรรมที่ต่อเนื่องเชื่อมโยงต่างๆและ3ภาคการธนาคารและวิธีการทำงานของธนาคารที่สามารถกระตุ้นความมั่งคั่งรุ่งเรืองได้โดย3แกนหลักนี้จะยกระดับชีวิตคนไทยหลายล้านคนได้อย่างยั่งยืนปัจจุบันยังมีการสร้างถนนหนทางมีถนนมอเตอร์เวย์ที่สวยงามมีการพัฒนาและสร้างรถไฟฟ้าสายต่างๆการจัดระเบียบคูคลองการนำพาประเทศไปสู่ความเป็นศูนย์กลางการผลิตยานยนต์ไฟฟ้าของโลกรวมทั้งการแก้ปัญหาการแพร่ระบาดของไวรัสโควิด-19ได้เป็นอย่างดีจนได้รับคำชมจากองค์การอนามัยโลกซึ่งทั้งหมดล้วนสำเร็จได้ในสมัยรัฐบาลพล.อ.ประยุทธ์ทั้งสิ้น”นายธนกรกล่าว
—————-
วันอาทิตย์ที่ 4 ธันวาคม 2565
นายกรัฐมนตรีพอใจส่งออกข้าวไทย 10 เดือนแรก 6.2 ล้านตัน โตร้อยละ 33 เอกชนคาดทะลุเป้า 7.5 ล้านตัน ชี้สัญญาณบวกทั้งตลาดและราคา
นายกรัฐมนตรีพอใจส่งออกข้าวไทย 10 เดือนแรก 6.2 ล้านตัน โตร้อยละ 33 เอกชนคาดทะลุเป้า 7.5 ล้านตัน ชี้สัญญาณบวกทั้งตลาดและราคา ด้านพาณิชย์เคาะราคากลางประกันรายได้งวดที่8 โอนเงินส่วนต่างภายใน 8 ธ.ค.นี้
วันนี้(4ธ.ค.65)น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมพอใจกับสถานการณ์การส่งออกข้าวไทยที่ใน10เดือนแรกของปี65 (ม.ค.-ต.ค.)ที่มีปริมาณส่งออก6,203,270ตันเพิ่มขึ้นร้อยละ33มูลค่า109,260.8ล้านบาทเพิ่มขึ้นร้อยละ32.4%เมื่อเทียบช่วงเดียวกันของปี64
ขณะที่แนวโน้มในช่วงที่เหลือของปีสมาคมผู้ส่งออกข้าวไทยระบุว่าตลาดสำคัญที่นำเข้าข้าวจากไทยได้แก่อิรักแอฟริกาใต้สหรัฐจีนเบนินญี่ปุ่นเซเนกัลแองโกล่าเยเมนฟิลิปปินส์โมซัมบิกฮ่องกงแคนาดายังมีความต้องการนำเข้าอย่างต่อเนื่องเพื่อใช้ในช่วงเทศกาลคริสต์มาสปีใหม่และตรุษจีนช่วงปลายเดือนม.ค. 66จึงคาดว่าปีนี้การส่งออกข้าวไทยจะเป็นไปตามเป้าหมาย7,500,000ตัน
“นายกรัฐมนตรีเห็นว่าความต้องการข้าวจากคู่ค้าสำคัญของไทยเป็นสัญญาณบวกต่อสถานการณ์ข้าวไทยทั้งในแง่ของตลาดรองรับและราคาที่น่าจะอยู่ระดับที่ดี ซึ่งแนวโน้มราคาข้าวที่ดีนี้เห็นได้จากในโครงการประกันรายได้เกษตรกรผู้ปลูกข้าวที่รัฐบาลดำเนินการอยู่ขณะนี้บางงวดข้าวบางชนิดก็ไม่ต้องมีการจ่ายเงินชดเชยเนื่องจากราคาอ้างอิงสูงกว่าราคาเป้าหมาย”น.ส.ไตรศุลีกล่าว
น.ส.ไตรศุลีกล่าวว่าสำหรับการโอนเงินให้กับผู้ปลูกข้าวตามโครงการประกันรายได้เกษตรกรผู้ปลูกข้าวปีที่4ได้มีการโอนเงินในส่วนเงินเยียวยาไร่ละ1,000 บาทครบทุกกลุ่มจังหวัดแล้วส่วนเงินส่วนต่างจากการประกันรายได้ทยอยโอนล่าสุดโอนถึงงวดที่7จากทั้งหมด33งวด
ล่าสุดกรมการค้าภายในกระทรวงพาณิชย์ได้เคาะราคาเกณฑ์กลางอ้างอิงและการชดเชยส่วนต่างราคาของงวดที่8สำหรับเกษตรกรที่แจ้งวันที่คาดว่าจะเก็บเกี่ยวระหว่างวันที่26พ.ย. - 2ธ.ค. 65ซึ่งธนาคารเพื่อการเกษตรและสหกรณ์การเกษตร(ธ.ก.ส.)จะโอนเงินให้เกษตรกรภายใน3วันทำการหรือภายในวันที่8ธ.ค. 65 โดยรายละเอียดการประกันรายได้สำหรับข้าว5ชนิดมีดังนี้
ข้าวเปลือกหอมมะลิเกณฑ์กลางตันละ14,193.06บาทชดเชยตันละ806.94บาทได้รับชดเชยสูงสุดครัวเรือนละ11,297.16บาท, ข้าวเปลือกหอมมะลินอกพื้นที่เกณฑ์กลางตันละ13,433.45บาทชดเชยตันละ566.55บาทได้รับชดเชยสูงสุดครัวเรือนละ9,064.80บาท,ข้าวเปลือกปทุมธานีเกณฑ์กลางตันละ10,630.36บาทชดเชยตันละ369.64บาทได้รับชดเชยสูงสุดครัวเรือนละ9,241.00บาท
ข้าวเปลือกเจ้าเกณฑ์กลางตันละ9,469.04บาทชดเชยตันละ530.96บาทได้รับชดเชยสูงสุดครัวเรือนละ15,928.80บาทและข้าวเปลือกเหนียวเกณฑ์กลางตันละ12,112.38บาทซึ่งสูงกว่าราคาเป้าหมายที่ตันละ12,000บาทจึงไม่มีการชดเชยส่วนต่างในงวดนี้
————
วันจันทร์ที่ 5 ธันวาคม 2565
​สำนักงานตำรวจแห่งชาติยืนยัน “ใบสั่งจริง แสกนจ่ายได้” แปะหน้ารถกรณีหาตัวคนขับไม่เจอเท่านั้น
​สำนักงานตำรวจแห่งชาติยืนยัน “ใบสั่งจริง แสกนจ่ายได้” แปะหน้ารถกรณีหาตัวคนขับไม่เจอเท่านั้น
วันนี้ 5 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า ตามที่มีการแชร์รูปภาพในเฟซบุ๊กโดยระบุว่าห้ามสแกนจ่ายเงินค่าปรับ ผ่านใบสั่งเจ้าหน้าที่ที่แปะหน้ารถ โดยบอกว่าเป็นใบสั่งปลอม ทางสำนักงานตำรวจแห่งชาติ ชี้แจงว่าตามภาพ เป็นใบสั่งจริง และประชาชนสามารถเสียค่าปรับด้วยการสแกนจ่ายได้
โดยการออกใบสั่ง เจ้าหน้าที่ตํารวจจราจร ที่ดําเนินการมี 2 กรณี คือ
1. จะให้ใบสั่งอิเล็กทรอนิกส์ต่อตัวผู้ขับขี่ ให้สะดวกต่อการชําระค่าปรับได้และลิงก์เชื่อมไปที่ระบบฐานข้อมูลทันทีโดยเครื่องออกใบสั่งตัวนี้ จะมีตัวอ่านบัตรประชาชนอยู่ในตัว เมื่อเสียบบัตรประชาชนเข้าเครื่องจะมีข้อมูลผู้ขับขี่ทันที ซึ่งเป็นส่วนใหญ่ที่ประชาชนได้รับจากตํารวจจราจร
2. จะแปะหน้ารถ กรณีรถถูกล็อกล้อ ตามหาตัวผู้ขับขี่ไม่ได้เท่านั้น ยังไม่มีการส่งใบสั่งลักษณะนี้ไปที่บ้าน เหมือนกรณีใบสั่งกล้องวงจรปิด ที่ก็ต้องมีภาพหมายเลขทะเบียนรถยืนยันตัวด้วยเช่นกัน
นางสาวรัชดา กล่าวเพิ่มเติมว่า ทางสำนักงานตำรวจแห่งชาติได้มีการออกใบสั่งจราจรรูปแบบใหม่ แบบอิเล็กทรอนิกส์ (e-Payment) เชื่อมโยงฐานข้อมูลใบสั่งของสถานีตำรวจทั่วประเทศ และกรมการขนส่งทางบก เพื่อให้บริการรับชำระค่าปรับจราจรใบสั่งทุกประเภท สามารถทำรายการได้ด้วยตนเอง ตลอด 24 ชั่วโมง ผ่านแอปพลิเคชัน “Krungthai NEXT” และ “เป๋าตัง” โดยไม่มีค่าธรรมเนียม และ สามารถชำระค่าปรับใบสั่งผ่านทางเว็บไซต์ใบสั่งจราจรออนไลน์สำหรับประชาชน (e-Ticket) https://ptm.police.go.th/ ด้วยบัตรเดบิตและบัตรเครดิต ยกระดับการให้บริการแก่ประชาชนได้รวดเร็วและมีประสิทธิภาพยิ่งขึ้น ประหยัดเวลาในการเดินทาง พร้อมบริการตรวจสอบแต้มจราจรผ่านระบบออนไลน์ ขณะเดียวกัน ยังคงใช้ใบสั่งรูปแบบเก่า ที่เป็นแบบการจดบันทึกควบคู่กันไป
วันจันทร์ที่ 5 ธันวาคม 2565
รองปลัดกระทรวงเกษตรและสหกรณ์ ลงพื้นที่ตรวจติดตามสถานการณ์น้ำภายใต้โครงการอ่างเก็บน้ำแม่มอก
รองปลัดกระทรวงเกษตรและสหกรณ์ ลงพื้นที่ตรวจติดตามสถานการณ์น้ำภายใต้โครงการอ่างเก็บน้ำแม่มอก และให้กำลังใจเจ้าหน้าที่ผู้ปฏิบัติงานในพื้นที่จังหวัดสุโขทัย
วันอาทิตย์ที่ 4 ธันวาคม พ.ศ. 2565 เวลา 13.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้ลงพื้นที่ตรวจติดตามสถานการณ์น้ำอ่างเก็บน้ำแม่มอก โดยมีนายวีระพันธ์ ปาต๊ะวงค์ นายช่างชลประทาน โครงการอ่างเก็บน้ำแม่มอก และคณะ ให้การต้อนรับ
โครงการอ่างเก็บน้ำแม่มอก ขึ้นตรงกับฝ่ายส่งน้ำและบำรุงรักษาที่ 2 โครงการชลประทานสุโขทัย สำนักงานชลประทานที่ 4 จังหวัดกำแพงเพชร มีพื้นที่เขตรับผิดชอบด้านระบบชลประทานเพื่อช่วยเหลือเกษตรกร พื้นที่รวม ประมาน 74,500 ไร่เศษ ดังนี้
1. พื้นที่ อำเภอเถิน จังหวัดลำปาง
2. พื้นที่ จังหวัดสุโขทัย จำนวน 3 อำเภอ ได้แก่ อำเภอทุ่งเสลี่ยม อำเภอสวรคโลก อำเภอศรีสำโรง
อ่างเก็บน้ำแม่มอก เป็นอ่างสันดิน มีความยาวสันอ่าง 1,800 เมตร มีพื้นที่รับน้ำ ประมาณ 2,000 ไร่ มีความจุปริมาณ 110 ,000,000 ลบ.ม. สถานการณ์น้ำในอ่างปัจจุบันในปี พ.ศ. 2565 นี้ มีปริมาณน้ำเก็บกักอยู่ที่ 107,760,000 ลบ.ม. คิดเป็น 97.96% และได้ระบายแจกจ่ายน้ำให้แก่เกษตรในพื้นที่รับผิดชอบในปริมาณ 1,000,000 ลบ.ม.ต่อวัน ซึ่งคาดว่าปริมาณน้ำที่จัดส่งมีเพียงพอที่จะให้บริการเกษตรกรเพื่อใช้ในการทำการเกษตรสำหรับฤดูกาลนี้
วันจันทร์ที่ 5 ธันวาคม 2565
โฆษกรัฐบาลยืนยัน นายกรัฐมนตรีรับฟังทุกเหตุผล ปรึกษาผู้เชี่ยวชาญ พิจารณาข้อมูลอย่างรอบด้านและรอบคอบทุกครั้งก่อนสั่งการ
โฆษกรัฐบาลยืนยัน นายกรัฐมนตรีรับฟังทุกเหตุผล ปรึกษาผู้เชี่ยวชาญ พิจารณาข้อมูลอย่างรอบด้านและรอบคอบทุกครั้งก่อนสั่งการ
วันที่ 5 ธันวาคม 2565 นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี กล่าวถึงข้อวิจารณ์พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ว่าเป็นคนไม่ฟังใครนั้น เป็นสิ่งที่คนภายนอกมักเข้าใจผิด
โฆษกประจำสำนักนายกรัฐมนตรียืนยันว่า พลเอก ประยุทธ์ จันทร์โอชาเป็นคนละเอียดรอบคอบ คำนึงถึงผลกระทบที่อาจเกิดขึ้นตลอดเวลา ทุกครั้งที่ปฏิบัติหน้าที่ ท่านนายกฯ จะเริ่มต้นด้วยการเชิญประชุมเพื่อรับฟังความคิดเห็นจากผู้เชี่ยวชาญ ผู้ทรงคุณวุฒิ และทุกหน่วยงานที่เกี่ยวข้องเสียก่อน เพื่อรวบรวมข้อมูลอย่างรอบด้าน รวมถึงตรวจสอบความถูกต้องทางกฎหมาย และพิจารณาถึงผลดีและผลเสียที่จะตามมา โดยเฉพาะอย่างยิ่งประโยชน์ที่ประชาชนจะได้รับ และเป็นผลดีต่อประเทศชาติโดยรวม ทั้งในปัจจุบันและอนาคต นำมาพิจารณาเพื่อหาข้อสรุปที่เป็นมติจากที่ประชุมเห็นชอบร่วมกัน แล้วจึงออกเป็นข้อสั่งการก่อนนำไปใช้เป็นแนวทางในการปฏิบัติต่อไป
การที่ท่านนายกรัฐมนตรีทำงานละเอียดรอบคอบ และคำนึงถึงทุกกลุ่มเช่นนี้ บางครั้งจึงอาจดูเหมือนว่าท่านนายกรัฐมนตรีต้องอธิบายเหตุผลของข้อสั่งการต่างๆ อยู่เสมอ นั่นเพราะต้องการทำความเข้าใจกับผู้ปฏิบัติที่ต้องนำนโยบายไปดำเนินการ ให้ทราบหลักคิดและที่มาของนโยบายต่างๆ อีกทั้งต้องการให้ผู้เกี่ยวข้องทุกฝ่ายได้เข้าใจและสนับสนุนการดำเนินงานตามมาตรการที่ออกมาในการปฏิบัติจริง เพื่อให้เกิดผลสำเร็จ และพยายามหลีกเลี่ยงผลกระทบที่อาจเกิดขึ้น-ให้มากที่สุดเท่านั้นเอง
“ท่านนายกรัฐมนตรีเป็นผู้ที่มีความมุ่งมั่นตั้งใจทำงานอย่างจริงจัง การจะสั่งการใดๆ มักจะเชิญผู้มีประสบการณ์ ผู้มีความรู้ความสามารถ รวมถึงผู้ปฏิบัติงาน และรับฟังทุกหน่วยงานที่มีส่วนเกี่ยวข้อง โดยต้องการให้เกิดผลสำเร็จเป็นรูปธรรม และเห็นผลโดยเร็ว โดยเฉพาะอย่างยิ่งประเด็นที่เกี่ยวข้องและมีผลกระทบกับประชาชน ซึ่งเมื่อมีแต่เรื่องงานอยู่ในใจ บางครั้งอาจดูเหมือนท่านเป็นคนใจร้อน หรือพูดอธิบายเยอะ แต่จริงๆ แล้วท่านมีหัวใจที่คำนึงถึงแต่ประเทศชาติ และประชาชน ต้องการให้งานสำเร็จ ช่วยพี่น้องประชาชนได้เร็วที่สุดและมากที่สุด เพื่อขับเคลื่อนประเทศชาติตามแผนที่ได้วางไว้” นายอนุชา บูรพชัยศรี กล่าว
วันจันทร์ที่ 5 ธันวาคม 2565
โฆษกรัฐบาลเผย นายกฯ มุ่งพัฒนาต่อยอด “นวัตกรรมยานยนต์รถและเรือไฟฟ้า” สร้างสมดุลระหว่างเศรษฐกิจพร้อมรักษาสิ่งแวดล้อม ด้วยเทคโนโลยีและนวัตกรรม เพื่อการเจริญเติบโตที่สมดุล และยั่งยืน ตามแนวทางเศรษฐกิจ BCG
โฆษกรัฐบาลเผย นายกฯ มุ่งพัฒนาต่อยอด “นวัตกรรมยานยนต์รถและเรือไฟฟ้า” สร้างสมดุลระหว่างเศรษฐกิจพร้อมรักษาสิ่งแวดล้อม ด้วยเทคโนโลยีและนวัตกรรม เพื่อการเจริญเติบโตที่สมดุล และยั่งยืน ตามแนวทางเศรษฐกิจ BCG
วันนี้ (5 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วนร่วมเดินหน้าผลักดันวาระแห่งความยั่งยืน บนพื้นฐานโมเดลเศรษฐกิจ BCG โดยกระทรวงคมนาคมเดินหน้านโยบายนำยานยนต์ไฟฟ้ามาใช้ในระบบขนส่งสาธารณะของไทย อาทิ รถโดยสารพลังงานไฟฟ้า Thai smile bus และเรือไฟฟ้าโดยสาร MINE Smart Ferry นวัตกรรมไทย
โฆษกประจำสำนักนายกรัฐมนตรีกล่าวว่า นายกรัฐมนตรีต้องการให้ทุกภาคส่วนเข้ามามีส่วนร่วมในการสนับสนุนการพัฒนาเศรษฐกิจของไทยอย่างสมดุล ยั่งยืน และครอบคลุม โดยไม่ทิ้งใครไว้ข้างหลัง ผ่านการขับเคลื่อนโมเดลเศรษฐกิจ BCG รวมถึงให้บรรลุเป้าหมายเพื่อแก้ไขปัญหาด้านสภาพภูมิอากาศของไทย และสนับสนุนเศรษฐกิจและสังคมคาร์บอนต่ำ โดยนายกรัฐมนตรีเชื่อมั่นในศักยภาพของภาคธุรกิจไทย โดยเฉพาะ SMEs และ startup โดยเฉพาะอย่างยิ่งในด้านเทคโนโลยีและนวัตกรรม ซึ่งระบบการขนส่งสาธารณะถือเป็นส่วนหนึ่งที่ส่งผลต่อภูมิอากาศของโลก
รัฐบาลโดยกระทรวงคมนาคมจึงได้นำยานยนต์ไฟฟ้ามาใช้ในระบบขนส่งสาธารณะของประเทศไทยมากขึ้น ‘นวัตกรรมยานยนต์รถและเรือไฟฟ้า’ จึงถือเป็นความสำเร็จหนึ่งที่มาจากความร่วมมือของทุกภาคส่วนในการส่งเสริมความสมดุลระหว่างเศรษฐกิจกับการรักษาสิ่งแวดล้อมด้วยนวัตกรรม เป็นไปตามแนวคิดและนโยบาย “BCG Model” ซึ่งได้มีการเปิดตัวไปในการประชุมผู้นำเขตเศรษฐกิจเอเปค (APEC 2022) ที่ผ่านมา โดยนวัตกรรมยานยนต์รถและเรือไฟฟ้านี้ยังได้รับรางวัลนวัตกรรมแห่งชาติ ด้านเศรษฐกิจ ประจำปี 2563 จากสำนักงานนวัตกรรมแห่งชาติ (NIA) อีกด้วย
“นายกรัฐมนตรีเชื่อมั่นในการพัฒนาอย่างสมดุล และยั่งยืน ความท้าทายเรื่องสิ่งแวดล้อมไม่ใช่เรื่องที่ไกลตัวอีกต่อไป และการผลักดันของไทยในทุกเวที ทั้งในและระหว่างประเทศเป็นไปตามนโยบายที่ไทยให้ความสำคัญมาโดยตลอด ทั้งนี้ นายกรัฐมนตรีจึงมีแนวทางก้าวหน้าพร้อมพัฒนาศักยภาพของประเทศด้านนวัตกรรม และเทคโนโลยีอย่างสม่ำเสมอ เพื่อเสริมความสมดุลระหว่างเศรษฐกิจกับการรักษาสิ่งแวดล้อมด้วยนวัตกรรม โดยรัฐบาลจึงได้ผลักดันเพิ่มประสิทธิภาพบริการขนส่งสาธารณะแก่ประชาชน ส่งเสริมให้ใช้รถขนส่งสาธารณะ EV บริการประชาชน ซึ่งเพื่อช่วยแก้ไขปัญหาฝุ่นละอองขนาดเล็ก PM 2.5 อันเป็นปัญหาด้านสิ่งแวดล้อมที่สำคัญที่ประเทศไทยกำลังเผชิญอยู่ด้วย” นายอนุชา กล่าว
วันจันทร์ที่ 5 ธันวาคม 2565
คำกล่าวน้อมรำลึกในพระมหากรุณาธิคุณ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร
คำกล่าวน้อมรำลึกในพระมหากรุณาธิคุณ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ วันจันทร์ที่ 5 ธันวาคม พุทธศักราช 2565 เวลา 08.30 น. ณ ท้องสนามหลวง
คำกล่าวน้อมรำลึกในพระมหากรุณาธิคุณ
เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
วันจันทร์ที่ 5 ธันวาคม พุทธศักราช 2565 เวลา 08.30 น. ณ ท้องสนามหลวง
----------------------------------
เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติในวันนี้ ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ข้าราชการ และพสกนิกรชาวไทยทุกหมู่เหล่า ต่างน้อมจิตมั่นร้อยรวมดวงใจเป็นหนึ่งเดียวกัน เพื่อแสดงความจงรักภักดีและน้อมรำลึกในพระมหากรุณาธิคุณอันหาสุดมิได้
ตลอดระยะเวลา 70 ปี แห่งการครองราชย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปฏิบัติตามพระราชปณิธาน ด้วยพระราชหฤทัยอันมุ่งมั่น ทรงครองแผ่นดินโดยธรรมเพื่อประโยชน์สุขของอาณาประชาราษฎร์โดยถ้วนหน้า ทรงปฏิบัติบำเพ็ญพระราชกรณียกิจนานัปการด้วยพระราชวิริยอุสาหะ เพื่อให้ทวยราษฎร์มีความผาสุกร่มเย็นและมีคุณภาพชีวิตที่ดีทรงค้นคิดวิธีคลี่คลายบรรเทาปัญหาของราษฎรผู้ยากไร้และผู้ด้อยโอกาส โดยเฉพาะอย่างยิ่ง ทรงพระกรุณาพระราชทาน “ศาสตร์แห่งพระราชา” เพื่อเป็นแนวทางให้ราษฎรพึ่งพาตนเองได้อย่างเข้มแข็งและยั่งยืน และใช้ผืนแผ่นดินให้เกิดประโยชน์สูงสุด ผลงานโครงการมากกว่า 4,000 โครงการ อันเกิดจากพระปรีชาสามารถของพระองค์ล้วนได้รับการยกย่องสดุดีพระเกียรติคุณทั้งภายในประเทศและจากนานานาประเทศว่าเป็นผลงานที่ทรงคุณค่าและอำนวยประโยชน์อย่างยิ่งแก่ผองผสกนิกรไทย ทั้งยังสร้างแรงบันดาลใจแก่ประเทศต่าง ๆ หลายประเทศ
ด้วยพระมหากรุณาธิคุณอันล้นพ้น ที่ทรงมีต่อปวงประชาประดุจดั่ง “พ่อของแผ่นดิน” พระองค์จึงสถิตอยู่ในดวงหทัยของพสกนิกรชาวไทยสนิทแนบแน่นตลอดมา ทรงเป็นมิ่งขวัญ เป็นกำลังใจ และกำลังศรัทธาของชาวไทยทุกหมู่เหล่า ปวงข้าพระพุทธเจ้าจึงขอร่วมจิต พร้อมน้อมแสดงความจงรักภักดี เทิดทูนพระองค์ไว้เหนือเกล้าเหนือกระหม่อมตราบนิจนิรันดร์
////////
วันจันทร์ที่ 5 ธันวาคม 2565
​เชิญชวนประชาชนเที่ยวงานกาชาดแบบไฮบริด ระหว่างวันที่ 8 - 18 ธ.ค 65 ณ สวนลุมพินีและออนไลน์ กรมการกงสุลจัดบริการทำพาสปอรต์นอกสถานที่
​เชิญชวนประชาชนเที่ยวงานกาชาดแบบไฮบริด ระหว่างวันที่ 8 - 18 ธ.ค 65 ณ สวนลุมพินีและออนไลน์ กรมการกงสุลจัดบริการทำพาสปอรต์นอกสถานที่
วันนี้ 5 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เชิญชวนประชาชนเที่ยวงานกาชาดประจำปี 2565 ภายใต้แนวคิด “9 ทศวรรษใต้ร่มพระบารมี สดุดีสภานายิกาสภากาชาดไทย” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดำรงตำแหน่งสภานายิกาสภากาชาดไทยครบ 66 ปี โดยมีกิจกรรมที่พลาดไม่ได้ ได้แก่ กิจกรรมเฉลิมพระเกียรติ การปลูกต้นไม้ออนไลน์ การจำหน่ายสินค้าออนไลน์ผ่านระบบ e-Commerce แต่ง Avatar ชมมินิคอนเสิร์ตรูปแบบ 360 องศา Game center และ Event passport ลุ้นทองคำ การตรวจดวงชะตาพยากรณ์ออนไลน์ และร่วมบริจาคเงินเป็นผู้ให้กับสภากาชาดไทยผ่านการดำเนินภารกิจเพื่อช่วยเหลือประชาชนต่อไป
นอกจากนี้ยังมีกิจกรรมต่าง ๆ อีกมากมายจากภาครัฐ และภาคเอกชน อาทิเช่น กรมการกงสุล บริการทำพาสปอร์ตนอกสถานที่ในงานกาชาดประจำปี 2565 ระหว่างวันที่ 8 - 18 ธันวาคม 2565 เวลา 13.00 - 20.00 น. ที่บูธกระทรวงการต่างประเทศ สวนลุมพินี บริเวณประตู 3 ฝั่งถนนพระราม โดยรับ Walk in วันละ 70 คิว (10 คิว/ ชั่วโมง) รับคิวกลุ่มแรก ตั้งแต่เวลา 13.00 น. เป็นต้นไป โดยให้บริการเฉพาะหนังสือเดินทางประเภทบุคคลทั่วไปเท่านั้น (ไม่รวมเล่มทูต/ราชการ/พระภิกษุ/ฮัจญ์) มีค่าธรรมเนียม 1,500 บาท (เล่ม 10 ปี) และ 1,000 บาท (เล่ม 5 ปี) โดยจัดส่งเล่มทางไปรษณีย์ (EMS) มีค่าบริการ 40 บาท (ไม่เกิน 3-5 วันทำการ) ทั้งนี้ ผู้ทำพาสปอร์ตอายุ 20 ปีขึ้นไป ใช้บัตรประชาชนและพาสปอร์ตเล่มเดิม ส่วนอายุต่ำกว่า 20 ปี บิดามารดาต้องมาด้วย ดูเอกสารทำพาสปอร์ต สแกน QR Codeตามภาพ สอบถาม Call Center กรมการกงสุล โทร.02-572-8442
ในส่วนของหน่วยงานภายในสภากาชาดไทย ยังเปิดรับบริจาคโลหิตตั้งแต่เวลา 17.00-21.00 น. และรับบริจาคดวงตา อวัยวะ พร้อมทั้งจำหน่ายยาจุฬาโอสถที่บูธแสดงกิจกรรมสภากาชาดไทย โรงพยาบาลจุฬาลงกรณ์ อีกด้วย
นางสาวรัชดา กล่าวว่า งานกาชาดประจำปี 2565 จัดงานในรูปแบบ Hybrid Event ผสมผสานระหว่างการจัดงานในรูปแบบ On Ground ณ สวนลุมพินี และการจัดงานในรูปแบบ Online ผ่านทาง www.งานกาชาด.com สำหรับผู้ที่ไม่สามารถเดินทางมาที่สวนลุมพินีได้ เพื่อให้สอดคล้องกับวิถีชีวิตแบบ New Normal ที่เปลี่ยนไปของประชาชน แต่ยังคงไว้ซึ่งอัตลักษณ์ของงานกาชาดประจำปี โดยประชาชนสามารถเที่ยวชมงานกาชาดประจำปี 2565 ได้ตั้งแต่เวลา 11.00-22.00 น. ส่วนทางแพลตฟอร์มออนไลน์สามารถเข้าชมได้ตลอด 24 ชั่วโมง ขอเชิญชวนเที่ยวงานกาชาดประจำปี 2565 ร่วมกันรณรงค์ให้เดินทางโดยรถสาธารณะขนส่งมวลชนเพื่อความสะดวก และให้ผู้มาเที่ยวงานกาชาด นำกระเป๋าผ้าหรือถุงผ้ามาด้วยเพื่อลดการใช้พลาสติก โฟม ลดปริมาณขยะในงานกาชาด และเที่ยวชมงานในแพลตฟอร์มงานกาชาดออนไลน์
วันจันทร์ที่ 5 ธันวาคม 2565
รฟท. จัดเดินขบวนพิเศษรถจักรไอน้ำนำเที่ยว เฉลิมพระเกียรติ เส้นทางกรุงเทพ - ฉะเชิงเทรา
เนื่องในโอกาสวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เมื่อเวลา 08.00 น. วันที่ 5 ธันวาคม 2565 สถานีกรุงเทพ (หัวลำโพง) นายสุจิตต์ เชาว์ศิริกุล รองผู้ว่าการรถไฟแห่งประเทศไทย เป็นประธานในพิธีปล่อยขบวนพิเศษรถจักรไอน้ำนำเที่ยว เฉลิมพระเกียรติ เส้นทางกรุงเทพ - ฉะเชิงเทรา - กรุงเทพ เนื่องในโอกาสวันที่ 5 ธันวาคม วันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีผู้บริหาร พนักงาน การรถไฟแห่งประเทศไทย ประชาชน และสื่อมวลชนเข้าร่วมพิธีฯ
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) เปิดเผยว่า เนื่องในวันที่ 5 ธันวาคมของทุกปี เป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และรัฐบาลยังได้กำหนดให้เป็นวันชาติ วันศูนย์รวมจิตใจความสมัครสมานสามัคคีของคนในชาติ และวันพ่อแห่งชาติ การรถไฟฯ จึงได้จัดกิจกรรม จัดเดินขบวนพิเศษรถจักรไอน้ำนำเที่ยว เฉลิมพระเกียรติ เพื่อเป็นการแสดงความจงรักภักดีและน้อมรำลึกในพระมหากรุณาธิคุณอันหาสุดมิได้
ทั้งนี้ รฟท.นำหัวรถจักรไอน้ำแปซิฟิค หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว ซึ่งปัจจุบันได้เก็บรักษาและซ่อมบำรุงอยู่ที่โรงรถจักรธนบุรี นำมาจัดเดินขบวนรถนำเที่ยวพิเศษใน 6 โอกาสพิเศษและวันสำคัญของทุกปี ซึ่งประกอบด้วย
1. วันที่ 5 ธันวาคม วันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เส้นทางกรุงเทพ - ฉะเชิงเทรา - กรุงเทพ
2. วันที่ 26 มีนาคม วันสถาปนากิจการรถไฟ เส้นทางกรุงเทพ - อยุธยา - กรุงเทพ
3. วันที่ 3 มิถุนายน วันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี เส้นทางกรุเทพ - นครปฐม - กรุงเทพ
4. วันที่ 28 กรกฎาคม วันเฉลิมพระชนมพรรษาของพระบาทสมเด็จพระเจ้าอยู่หัวมหาวชิราลงกรณ บดินทรเทพยวรางกูร เส้นทางกรุงเทพ - อยุธยา - กรุงเทพ
5. วันที่ 12 สิงหาคม วันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนี
พันปีหลวง เส้นทางกรุงเทพ - ฉะเชิงเทรา - กรุงเทพ
6. วันที่ 23 ตุลาคม วันปิยมหาราช เส้นทางกรุงเทพ - อยุธยา - กรุงเทพ
สำหรับเส้นทางขบวนรถจักรไอน้ำพิเศษนำเที่ยวเส้นทางกรุงเทพ - ฉะเชิงเทรา - กรุงเทพ ขบวนที่ 903/904 จะออกจากสถานีกรุงเทพ (หัวลำโพง) เวลา 08.10 น. ถึงสถานีฉะเชิงเทราเวลา 09.50 น. นักท่องเที่ยวสามารถเดินทางท่องเที่ยวภายในจังหวัดฉะเชิงเทราได้ตามอัธยาศัยประมาณ 6 ชั่วโมง อาทิ กราบสักการะหลวงพ่อพระพุทธโสธร พระพุทธรูปสำคัญของจังหวัดฉะเชิงเทรา ณ วัดโสธรวรารามวรวิหาร ไหว้ขอพรพระพิฆเนศวัดสมานรัตนาราม เดินชม ช้อปสินค้าที่ตลาดบ้านใหม่ จากนั้นขบวนรถเที่ยวกลับออกจากสถานีฉะเชิงเทรา เวลา 16.30 น. ถึงกรุงเทพ เวลา 18.10 น. โดยมีสถานีที่หยุดรับ - ส่งผู้โดยสาร ได้แก่ สถานีมักกะสัน คลองตัน หัวหมาก ซึ่งนักท่องเที่ยวสามารถขึ้นหรือลงตามสถานีดังกล่าว ขณะเดียวกันยังขอเชิญชวนประชาชนทั่วไปที่อาศัยอยู่ใกล้เส้นทางรถไฟสายกรุงเทพ - ฉะเชิงเทรา สามารถร่วมบันทึกภาพหัวรถจักรไอน้ำในเส้นทางที่ขบวนรถวิ่งผ่านได้ตลอดเส้นทาง
หากท่านใดที่พลาดโอกาสเดินทางท่องเที่ยวครั้งนี้ สามารถร่วมกิจกรรมนั่งรถจักรไอน้ำท่องเที่ยวได้ในครั้งถัดไป ในวันที่ 26 มีนาคม 2566 เส้นทางกรุงเทพ - อยุธยา โดยสอบถามรายละเอียดได้ที่ศูนย์บริการลูกค้าสัมพันธ์ โทรศัพท์สายด่วน 1690 ตลอด 24 ชั่วโมง หรือติดตามข่าวสารต่างๆ ได้ทางเฟซบุ๊กแฟนเพจทีมพีอาร์การรถไฟแห่งประเทศไทย
วันจันทร์ที่ 5 ธันวาคม 2565
กระทรวงคมนาคมร่วมกิจกรรมเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันชาติ และวันพ่อแห่งชาติ 5 ธันวาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม พร้อมด้วย นายอธิรัฐ รัตนเศรษฐ นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม และนายชยธรรม์ พรหมศร ปลัดกระทรวงคมนาคม ได้เข้าร่วมพิธีทำบุญตักบาตรถวายพระราชกุศล วางพานพุ่มดอกไม้และถวายบังคม โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี และมีคณะรัฐมนตรี ผู้บริหารหน่วยงานภาครัฐและเอกชน ร่วมพิธีฯ ในวันที่ 5 ธันวาคม 2565 ณ ท้องสนามหลวง
ตามที่รัฐบาลได้กำหนดจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 ประกอบด้วย พิธีทำบุญตักบาตรถวายพระราชกุศล พิธีวางพานพุ่มดอกไม้และพิธีถวายบังคม โดยส่วนกลางจัด ณ ท้องสนามหลวง เพื่อน้อมรำลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร กระทรวงคมนาคม โดย นายศักดิ์สยาม ชิดชอบ รัฐมนตรีว่าการกระทรวงคมนาคม พร้อมด้วย นายอธิรัฐ รัตนเศรษฐ นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม และนายชยธรรม์ พรหมศร ปลัดกระทรวงคมนาคม ได้เข้าร่วมพิธีทำบุญตักบาตรถวายพระราชกุศล และวางพานพุ่มดอกไม้ในพิธีวางพานพุ่มดอกไม้และถวายบังคม เพื่อน้อมรำลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตลอดรัชสมัยของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปกครองอาณาประชาราษฎร์ด้วยทศพิธราชธรรม และทรงบำเพ็ญพระราชกรณียกิจอเนกประการ เพื่อวางรากฐานการพัฒนาประเทศให้มีความเจริญก้าวหน้าอย่างมั่นคง เป็นที่ประจักษ์ชัดแจ้งจวบจนกาลปัจจุบัน
รัฐบาลและทุกภาคส่วน ได้กำหนดจัดกิจกรรมเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 เพื่อน้อมรำลึกในพระมหากรุณาธิคุณที่ทรงปฏิบัติพระราชกรณียกิจนานัปการ เพื่อประโยชน์สุขแห่งปวงพสกนิกร โครงการในพระราชดำริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาเศรษฐกิจพอเพียงเพื่อเป็นแนวทางให้อาณาประชาราษฎร์ได้ดำเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่าง ๆ ได้น้อมนำแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ
ทั้งนี้ กระทรวงคมนาคม ได้จัดทำนิทรรศการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ วันชาติ และวันพ่อแห่งชาติ ประจำปี 2565 ในรูปแบบนิทรรศการออนไลน์ พร้อมทั้งจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ (เครื่องทองน้อย) บริเวณห้องโถงอาคาร 1 กระทรวงคมนาคม เพื่อให้ผู้บริหาร ข้าราชการ เจ้าหน้าที่ของกระทรวงคมนาคม และประชาชนที่มาติดต่อราชการได้ร่วมน้อมรำลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสนี้ด้วย
วันจันทร์ที่ 5 ธันวาคม 2565
รฟท. ชี้แจง เหตุขบวนรถสินค้าคอนเทนเนอร์บรรทุกยางพารา ที่ 707 (หาดใหญ่ - ปาดังเบซาร์)
ตกรางระหว่างสถานีคลองแงะ - ปาดังเบซาร์ ไม่มีผู้ได้รับบาดเจ็บ
เมื่อเวลา 12.50 น. วันที่ 3 ธันวาคม 2565 การรถไฟแห่งประเทศไทย (รฟท.) กระทรวงคมนาคม ได้รับแจ้งเหตุ ขบวนรถสินค้าคอนเทนเนอร์บรรทุกยางพารา ที่ 707 เกิดเหตุขบวนรถตกราง ขณะทำขบวนเดินรถระหว่างสถานีคลองแงะ - ปาดังเบซาร์ อำเภอ สะเดา จังหวัดสงขลา ส่งผลให้มีรถพ่วงตกรางจำนวน 10 คัน จากจำนวน 15 คัน กีดขวางการเดินรถเส้นทางสายชุมทางหาดใหญ่ - ปาดังเบซาร์ โดยไม่พบพนักงานหรือผู้ใดได้รับอันตราย แต่สภาพทางได้รับความเสียหายมากทำให้ต้องปิดเส้นทางรถไฟหาดใหญ่-ปาดังเบซาร์ เพื่อดำเนินการซ่อมแซม และขณะนี้เจ้าหน้าที่ฝ่ายความมั่นคงและเจ้าหน้าที่การรถไฟฯ อยู่ระหว่างการเข้าตรวจสอบหาสาเหตุของรถไฟตกรางว่ามาจากสาเหตุใด
อย่างไรก็ตาม ในส่วนของการเดินรถเส้นทางสายใต้ยังคงเปิดให้บริการได้ตามปกติ แต่ได้มีการปรับเปลี่ยนเส้นทางบางส่วนเพื่อเลี่ยงผลกระทบจากจุดเกิดเหตุ ดังนี้
- ขบวนรถพิเศษโดยสารที่ 949/950 (ชุมทางหาดใหญ่ - ปาดังเบซาร์ - ชุมทางหาดใหญ่) งดเดิน
- ขบวนรถด่วนพิเศษที่ 46 (ปาดังเบซาร์ - ชุมทางหาดใหญ่) งดเดินจากปาดังเบซาร์ - ชุมทางหาดใหญ่ และขนถ่ายผู้โดยสารทางรถยนต์จากปาดังเบซาร์ - ชุมทางหาดใหญ่
ทั้งนี้ การรถไฟฯ ขออภัยในความไม่สะดวกมา ณ โอกาสนี้ โดยผู้โดยสารสามารถสอบถามรายละเอียดเพิ่มเติมได้ที่ สายด่วนลูกค้าสัมพันธ์ CALL CENTER 1690 ตลอด 24 ชั่วโมง
วันจันทร์ที่ 5 ธันวาคม 2565
​ปลัดฯ ณัฐพล สุดปลื้ม...ผู้ประกอบการ 1,200 ราย ขนสินค้าดี มีคุณภาพ มาจำหน่ายในราคาถูก ช่วยลดค่าครองชีพประชาชน
​ปลัดฯ ณัฐพล สุดปลื้ม...ผู้ประกอบการ 1,200 ราย ขนสินค้าดี มีคุณภาพ มาจำหน่ายในราคาถูก ช่วยลดค่าครองชีพประชาชน
เมื่อวันที่ 2 ธันวาคม 2565 ดร.ณัฐพล รังสิตพล ปลัดกระทรวงอุตสาหกรรม เยี่ยมผู้ประกอบการร้านค้าที่มาออกงานใหญ่แห่งปี อุตสาหกรรมแฟร์ ภายใต้แนวคิด “ซื้อของไทย ใช้ของดี สร้างอาชีพ เสริมธุรกิจที่ดีพร้อม” เพื่อต่อยอดผลสำเร็จของโครงการพัฒนาอาชีพเสริม เพิ่มรายได้ให้ชุมชนดีพร้อม ด้านการเสริมทักษะในการประกอบธุรกิจ ให้สามารถพึ่งพาตนเองและมีอาชีพใหม่ พร้อมทั้งระดมสุดยอดผู้ประกอบการภาคอุตสาหกรรมกว่า 1,200 ราย นำสินค้าดี มีคุณภาพ มาจำหน่ายในราคาถูก เพื่อช่วยลดค่าครองชีพของประชาชน อาทิ เสื้อผ้าและเครื่องแต่งกาย อาหารและเกษตรแปรรูป ของใช้ของตกแต่งบ้าน รวมถึงการเปิดตลาดไอเดียสำหรับประชาชน เพื่อสร้างแรงบันดาลใจและต่อยอดการประกอบธุรกิจที่มั่นคง โดยงานจะจัดถึงวันที่ 4 ธันวาคม 2565 ณ อาคารเอ็กซิบิชั่น ฮอลล์ 9 - 12 ศูนย์แสดงสินค้าและการประชุมอิมแพ็ค เมืองทองธานี
วันจันทร์ที่ 5 ธันวาคม 2565
นายกฯ และภริยาเป็นประธานพิธีเจริญพระพุทธมนต์และทำบุญตักบาตร เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกฯ และภริยาเป็นประธานพิธีเจริญพระพุทธมนต์และทำบุญตักบาตร เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (5 ธันวาคม 2565) เวลา 07.30 น. ณ บริเวณพิธีท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา เป็นประธานในพิธีเจริญพระพุทธมนต์และทำบุญตักบาตร เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 โดยมีคณะองคมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการเหล่าทัพและภริยา ผู้บัญชาการตำรวจแห่งชาติและภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร และผู้แทนองค์กรภาคีเครือข่ายภาคเอกชน ร่วมพิธี
เมื่อนายกรัฐมนตรีและภริยาเดินทางถึงปะรำพิธีท้องสนามหลวง พระสงฆ์ จำนวน 10 รูปขึ้นนั่งอาสน์สงฆ์ นายกรัฐมนตรีจุดเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจ้าหน้าที่อาราธนาศีล พระสงฆ์ให้ศีล พระสงฆ์ให้ศีล จบ สวดพระพุทธมนต์
จากนั้น คณะองคมนตรีและภริยา นายกรัฐมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ ถวายเครื่องไทยธรรมแด่พระสงฆ์ จำนวน 10 รูป นายกรัฐมนตรีถวายผ้าไตร จำนวน 10 ไตร พระสงฆ์สดัปกรณ์ อนุโมทนา นายกรัฐมนตรีกรวดน้ำรับพร กราบลาพระรัตนตรัย ถวายความเคารพพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ต่อจากนั้น นายกรัฐมนตรีและภริยา นำผู้เข้าร่วมพิธีร่วมตักบาตรพระสงฆ์ จำนวน 189 รูป เสร็จพิธี
/////////
วันจันทร์ที่ 5 ธันวาคม 2565
ดีอีเอส ย้ำข่าวปลอม ห้ามสแกนจ่ายเงินค่าปรับ ผ่านใบสั่งเจ้าหน้าที่พนักงานเด็ดขาด
ดีอีเอส ย้ำข่าวปลอม ห้ามสแกนจ่ายเงินค่าปรับ ผ่านใบสั่งเจ้าหน้าที่พนักงานเด็ดขาด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการแชร์ข้อมูลในสื่อออนไลน์เกี่ยวกับประเด็นเรื่องห้ามสแกนจ่ายเงินค่าปรับผ่านใบสั่งเจ้าหน้าที่พนักงานเด็ดขาด ทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับสำนักงานตำรวจแห่งชาติพบว่าประเด็นดังกล่าวนั้นเป็นข้อมูลเท็จ
โดยทางสำนักงานตำรวจแห่งชาติได้ตรวจสอบข้อมูลและชี้แจงถึงประเด็นนี้ว่าตามภาพคือใบสั่งไม่ใช่ใบเสร็จเป็นใบสั่งจริงและสามารถสแกนจ่ายได้โดยการออกใบสั่งเจ้าหน้าที่ตํารวจจราจรที่ดําเนินการมี2กรณีคือ
1.จะให้ใบสั่งอิเล็กทรอนิกส์ต่อตัวผู้ขับขี่ให้สะดวกต่อการชําระค่าปรับได้และลิ้งค์เชื่อมไปที่ระบบฐานข้อมูลทันทีโดยเครื่องออกใบสั่งตัวนี้จะมีตัวอ่านบัตรประชาชนอยู่ในตัวเมื่อเสียบบัตรประชาชนเข้าเครื่องจะมีข้อมูลผู้ขับขี่ทันทีซึ่งเป็นส่วนใหญ่ที่ประชาชนได้รับจากตํารวจจราจรและ2.จะแปะหน้ารถกรณีรถถูกล็อกล้อตามหาตัวผู้ขับขี่ไม่ได้เท่านั้นยังไม่มีการส่งใบสั่งลักษณะนี้ไปที่บ้านเหมือนกรณีใบสั่งกล้องวงจรปิดที่ก็ต้องมีภาพหมายเลขทะเบียนรถยืนยันตัวด้วยเช่นกัน
ดังนั้นขอให้ประชาชนอย่าหลงเชื่อข้อมูลดังกล่าวไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
___________________
วันจันทร์ที่ 5 ธันวาคม 2565
ปลัด ก.อุตฯ ร่วมทำบุญตักบาตรวันพ่อแห่งชาติ ถวายเป็นพระราชกุศล
ปลัด ก.อุตฯ ร่วมทำบุญตักบาตรวันพ่อแห่งชาติ ถวายเป็นพระราชกุศล
วันนี้ (5 ธันวาคม 2565) เวลา 08.00 น. ดร.ณัฐพล รังสิตพล ปลัดกระทรวงอุตสาหกรรม ร่วมพิธีทำบุญตักบาตรถวายพระราชกุศล พิธีถวายพานพุ่มดอกไม้ และพิธีถวายบังคม เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ประจำปี 2565 ณ ท้องสนามหลวง โดยมี พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี เข้าร่วมในพิธีดังกล่าว
กิจกรรมในวันนี้ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และนางสาวชลาริน นิลพิฤกษ์ ผู้อำนวยการกองกลาง สำนักงานปลัดกระทรวงอุตสาหกรรม พร้อมด้วยเจ้าหน้าที่กระทรวงอุตสาหกรรม เข้าร่วมพิธีด้วย
วันจันทร์ที่ 5 ธันวาคม 2565
​นายกรัฐมนตรีเชิญชวนประชาชน ร่วมกิจกรรม “วันดินโลก”  เทิดพระเกียรติ ในหลวง ร.9 สร้างความตระหนักรู้ ความสำคัญของดิน
​นายกรัฐมนตรีเชิญชวนประชาชน ร่วมกิจกรรม “วันดินโลก”  เทิดพระเกียรติ ในหลวง ร.9 สร้างความตระหนักรู้ ความสำคัญของดิน
วันที่ 5 ธ.ค.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม เชิญชวนประชาชนร่วมกิจกรรมวันดินโลก ซึ่งตรงกับวันที่ 5 ธ.ค.ของทุกปี กระทรวงเกษตรและสหกรณ์ โดยกรมพัฒนาที่ดิน ได้จัดงาน "วันดินโลก World Soil Day” ขึ้นระหว่างวันที่ 4-7 ธ.ค. 2565 ที่สถานีพัฒนาที่ดินตาก ต.แม่ท้อ อ.เมือง จ.ตาก พร้อมกำหนดให้สถานีพัฒนาที่ดินทุกจังหวัด ได้บูรณาการเครือข่ายการพัฒนาที่ดินที่เกี่ยวข้อง ทั้งภาครัฐ เอกชน สถาบันการศึกษา ชุมชน เกษตรกร และภาคประชาชน จัดงานวันดินโลก ตลอดเดือน ธ.ค. 2565 เพื่อสร้างความตระหนักถึงความสำคัญของดิน ซึ่งเป็นทรัพยากรธรรมชาติที่สำคัญต่อการดำรงชีพของสิ่งมีชีวิตทุกชนิดบนโลก
นอกจากนี้ หลายหน่วยงานยังได้จัดงานและประชาชนสามารถเข้าร่วม อาทิ กระทรวงมหาดไทยได้จัดกิจกรรมวันดินโลกในทุกอำเภอในวันที่ 5 ธ.ค. ส่วนที่จังหวัดอุบลราชธานีได้จัดกิจกรรมเพื่อสร้างความตระหนักรู้ความสำคัญของดินเป็นเวลา 7 วัน ตั้งแต่ 2-8 ธ.ค. ในอำเภอต่างๆ เริ่มตั้งแต่กิจกรรม Kick-off ในวันที่2 ธ.ค. ณ วัดป่าศรีแสงธรรม ต.ห้วยยาง อ.โขงเจียม
น.ส.ไตรศุลี กล่าวว่า ที่ประชุมสมัชชาใหญ่แห่งสหประชาชาติเมื่อปี 2556 ได้กำหนดให้วันที่ 5 ธ.ค. เป็นวันดินโลกอย่างเป็นทางการ เพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงงานตลอดพระชนม์ชีพ ในการศึกษาค้นคว้าวิธีการจัดการดินและแก้ไขปัญหาทรัพยากรดินเพื่อให้เกษตรกรอยู่ดีกินดี โดยพระราชปณิธานของพระองค์มีส่วนสำคัญในการพัฒนาคุณภาพชีวิตของผู้คนนับล้านผ่านการจัดการดินอย่างยั่งยืน
สำหรับวันดินโลกปี 2565 นี้ องค์การอาหารและเกษตรแห่งสหประชาชาติ (FAO) ได้กำหนดหัวข้อ “Soils, where food begins อาหารก่อกำเนิดเกิดจากดิน” เพื่อรณรงค์ให้ทั่วโลกตระหนักถึงปัญหาการสูญเสียธาตุอาหารในดิน ซึ่งเป็นกระบวนการหลักของดินเสื่อมโทรม และเป็นภัยที่คุกคามต่อความมั่นคงและความยั่งยืนทางด้านอาหารในระดับโลก เนื่องจากดินเป็นต้นกำเนิดของอาหาร จึงได้เน้นความสำคัญของการสร้างสุขภาพดินที่ดี ซึ่งจะส่งผลถึงความมั่นคงและปลอดภัยทางอาหารและสิ่งแวดล้อมที่ดีตามแนวคิด One Health ซึ่งหมายถึงการพัฒนาสุขภาพคน สัตว์และสิ่งแวดล้อมที่มีความเกี่ยวข้อง และเชื่อมโยงเป็นหนึ่งเดียวกัน ให้มีสุขภาพที่ดีแบบองค์รวม
น.ส.ไตรศุลี กล่าวว่า สำหรับประชาชนในพื้นที่ต่างๆ สามารถติดตามประกาศจากสถานีพัฒนาที่ดินในพื้นที่ เพื่อเข้าร่วมกิจกรรมวันดินโลก โดยจะมีกิจกรรม อาทิ นิทรรศการเฉลิมพระเกียรติ “นักวิทยาศาสตร์ดินเพื่อมนุษยธรรม” แสดงหลักการของแนวพระราชดำริด้านดินที่ช่วยแก้ไขปัญหาดินของแต่ละพื้นที่ , นิทรรศการวันดินโลก เช่น ความเป็นมาของวันดินโลก ความสำคัญของดินต่อการผลิตอาหาร , การประชุม เสวนา บรรยายพิเศษ โดยนักวิชาการ หรือเกษตรกรตัวอย่างที่ประสบ ความสำเร็จ , การจัดตลาดนัดสินค้าเกษตร , การจัด workshop DIY ทำของใช้ ของที่ระลึกที่มีดินเป็นส่วนประกอบ